open-index/open-wikipedia-markdown huggingface dataset:
Lycoperdon perlatum

***Lycoperdon perlatum***, ay isang uri ng hayop ng puffball fungus sa pamilya Agaricaceae. Isang malawakang sarihay sa isang cosmopolitan distribution, ito ay isang medium-sized puffball may isang yugto ng katawan bunga patulis sa isang malawak na stalk, at sukat na 1.5 sa 6 cm (0.6 sa 2.4 sa) malawak na sa pamamagitan ng 3 hanggang 7 cm (1.2-2.8 in ) ang taas. Ito ay off-puti na may isang sakop sa maikling pagkakamali o na mag-iwan ng isang netlike pattern sa ibabaw. Kapag mature na ito ay nagiging kulay-kape, at isang butas sa itaas ay bubukas upang palabasin spores sa isang pagsabog kapag ang katawan ay Naka-Pamitpit sa pamamagitan ng ugnayan o bumabagsak na patak ng ulan.
Operasyong Urano

'*Oplan *Urano''''' () ang codename ng Unyong Sobyet 19-23 Nobyembre 1942 strategic operasyon sa Ikalawang Digmaang Pandaigdig kung saan humantong sa paligid ng German Sixth Army, Third at Fourth Romanian Armies, at mga bahagi ng mga German Fourth Panzer Army. Nabuo Ang operasyon bahagi ng patuloy na labanan ng Stalingrad, at ay naglalayong sa pagsira German pwersa sa loob at paligid Stalingrad. Pagpaplano para sa Oplan Urano ay nagsimula noong Setyembre 1942, at ito ay binuo nang sabay-sabay sa mga plano upang balutin at sirain German Army Group Center at German pwersa sa Kaukasya. Kinuha ang Pulang Hukbo bentahe ng mahihirap para sa paghahanda ng hukbo German para sa taglamig, at na ang kanyang pwersa sa katimugang Unyong Sobyet ay overstretched malapit Stalingrad, gamit ang malakas Romanian tropa upang bantayan ang kanilang tagiliran; panimulang punto ng opensiba 'ay itinatag sa kahabaan ng seksyon ng direktang kabaligtaran Romanian pwersa sa harap. Ang mga Axis hukbo nagkulang mabibigat na gamit sa pakikitungo sa Sobiyet.

Kategorya:Ikalawang Digmaang Pandaigdig
Koalisyong Ekstremenyo

Ang **Koalisyong Ekstremenyo** (*Cualición Extremeña*, *Extremaduran Coalition* sa Ingles; pormal na pinangalanang **Cualición Extremeña PREx-CREx**) ay isang pederasyon ng mga partido sa Extremadura na binuo ng *Partido Regionalista Extremeño* (PREx) at ng *Convergencia Regionalista de Extremadura* (CREx). Mula 2003 hanggang 2011, kasama na ito sa koalisyon na katuwang ng *Partido Socialista Obrero Español* (PSOE) sa lahat ng panglahatan at pang-awtonomong halalan.

Simula pa noong 2007, ipinagtatangol ng Partido Regionalista Extremeño ang pagkakakilanlang nasyonal ng Extremadura, kapantay ng iba pang mga "nasyon" sa Espanya at binigyang depinisyon ito na "Estremenyista". Ang mga pagpakahulugang iyon ay tinanggap ng Ikalawang Kongresong Pampederal na ipinagdiwang noong Nobyembre 2008 na lumalabas sa manipestong politiko nito (*EXTREMADURA ES UNA NACIÓN, con más de 350 años de historia*; ANG EKSTREMADURA AY ISANG NASYON, na mayroong higit na 350 taon ng kasaysayan), habang binigyang-lalang ang ideolohikang pangkapahayagan bilang isang *pederasyon ng mga partidos [...] na pang-rehiyonal, sosyo-demokrato, pederalista, aglutinador at mayroong umiiral na sentrista*. Muling nahalal si Estanislao Martín bilang koodinador heneral.

Sa halalang pang-awtonomo ng 2011, nagkaroon ng dalawang deputado, na nasa talaan ng PSOE. Subalit, pagkatapos ng 10 taon ng koalisyon, ay ipinahayag ang pakikipag-kalas nito mula sa PSOE, na naiwan ang dalawang deputados sa Asamblea ng Ekstremadura sa nakahalong grupo.

## Sanggunian
## Kawing panlabas
* Página de Coalición Extremeña PREx-CREx 
* Blog de Coalición Extremeña PREx-CREx

Kategorya:Espanya
Kategorya:Politika ng Espanya
Dambanang Rizal (Calamba)

Ang **Dambanang Rizal** ay isang kopya ng orihinal na dalawang palapag, istilong kastilang-kolonyal na bahay sa Calamba, Laguna kung saan ipinanganak si José Rizal noong Hunyo 19, 1861. Si Rizal ay isa sa mga itinuturing na dakilang bayani ng Pilipinas. Ang bahay ay itinalaga bilang isang Pambansang Dambana (Antas 1) sa pamamagitan ng Pambansang Komisyong Pangkasaysayan ng Pilipinas. Ito ay matatagpuan sa kahabaan ng Mercado Street at Rizal Street sa Poblacion 5&nbsp;ng Calamba at malapit sa Simbahan ng Parokya ng San Juan Bautista at sa Dalubhasaang Panlungsod ng Calamba. 

## Kasaysayan 
Dalawang taon ang ginugol ni Francisco Mercado, ama ni Rizal, upang buoin ang orihinal na tahanan ng mga Rizal. Kinumpiska ng pamahalaang Espanyol ang tahanan noong 1891. Muling tinirahan ni Paciano Rizal, kapatid ni Jose Rizal, ang tahanan noong Himagsikang Pilipino ngunit muling nakuha ng mga pari. Ang tahanan ay kalaunang binenta at nasira noong Ikalawang Digmaang Pandaigdig at hindi nagtagal ay nagiba na rin. Binili ng pamahalaan ang natira sa tahanan ng mga Rizal sa halagang ₱ 24,000.

Taong 1949&nbsp;ng ipasa ni Pangulong Elpidio Quirino ang Kautusang Tagapagpaganap Bilang 145  na naglalayong muling itayo ang tahanan. Mga batang Pilipinong mag-aaral ang nagbigay ng karamihan ng pondo para sa proyekto samantalang si Juan Nakpil ang nangasiwang arkitekto. Nanatiling totoo sa orihinal na bahay, ang panibagong tahanan ay itinayo sa original na kinalalagyan nito at binuo mula sa mga materyales noong panahong itinayo ang tahanan.

Ang bagong tayong tahanan ay muling binuksan noong ika-19&nbsp;ng Hunyo 1950 at kasalukuyang nagsisilbing repositoryo ng mga alaala ni Rizal.

Nang ipagdiwang ang Sentenaryo ng Kasarinlan ng Pilipinas noong 1998, napagdesisyunan ng Pambansang Komisyon sa Sining at Kultura sa pakikipagtulungan ng Pambang Komisyon sa Sentenaryo, na ang Dambanang Rizal ay dapat magpokus sa pagkabata ni Rizal.

Talaksan:Calambajf2779 09.JPG|Ang orihinal na itsura ng bahay ni Rizal bago ito mapinturahan ng kulay berde. 
Talaksan:Rizal Shrine Indoor (Calamba, Laguna).jpg|Sa loob ng bahay ni Rizal.
Talaksan:Statue of the little Jose Rizal in their house in Calamba, Laguna..jpg|Rebulto ng batang si Rizal

## Mga tampok 
Ang Dambanang Rizal ay isang tipikal na kuwadradong bahay na bato, nagpapaalala sa mga tahanan ng mga nakaluluwag na Pilipino noong panahon ng pananakop ng mga Espanyol.

Ang silong ng bahay ay orihinal na ginamit bilang kuwadra ng mga kabayo at karwahe. Ang mga labi ng magulang ni Rizal na sina Francisco Mercado at Teodora Alonso, ay nakahimlay rin sa dambana.

## Mga tala 
## Mga sanggunian 
*  
* 

## Mga link na panlabas 
*  About the Rizal Shrine  City Government of Calamba
*  Rizal Shrine  National Historical Commission of the Philippines

Kategorya:Laguna
Takahiro Moriuchi

Si  (ipinanganak 17 Abril 1988 sa Tokyo), higit na kilala sa pangalang **Taka** ay isang bokalista ng bandang Hapones na ONE OK ROCK. Bago nito, kasama siya sa bandang NEWS sa kabuuan ng 2003 hanggang sa lumisan siya mula sa pangkat na iyon.

## Personal na buhay
Ipinanganak si Moriuchi noong 17 Abril 1988, anak ng mga sikat na mang-aawit na Hapones na sina Masako Mori at Shinichi Mori. Mayroong siyang nakababatang kapatid na si Hiroki, ang punong mang-aawit ng bandang MY FIRST STORY. Noong 2005, binago niya ang kanyang apelyidong Moriuchi (森内) na Morita (森田) dahil sa pag-diborsyo ng kaniyang mga magulang.

## Sanggunian
## Kawing panlabas
* Official Taka Instagram
* Official One Ok Rock website
* Official One Ok Rock YouTube
* Official One Ok Rock Facebook 
* Official One Ok Rock Twitter 
*An Interview with Taka from One Ok Rock sa jame-world

Kategorya:Musika sa Hapon
Kategorya:Mga mang-aawit mula sa Hapon
Alyssa Campanella

Si **Alyssa Marie Campanella** (ipinanganak March 21, 1990) ay isang blogger, modelo, at beauty pageant titleholder na Amerikana na kinoronahan bilang Miss USA 2011. Siya ang ikaanim na babae mula sa estado ng California na nanalo bilang Miss USA. Si Campanella ang kumatawan sa bansang Estados Unidos sa Miss Universe 2011, kung saan ito nagtapos bilang isa sa Top 16.

## Mga sanggunian 

Kategorya:Mga Amerikanong liping-Italyano
Kategorya:Mga tao mula sa Los Angeles, California
Kategorya:Miss USA
Kategorya:Miss Universe

## Panlabas na kawing 
*
Pagbuwag ng Unyong Sobyet

Ang **pagbuwag ng Unyong Sobyet** ay pormal na isinabatas noong Disyembre 26, 1991, dulot ng Deklarasyon Blg. 142-H ng Sobyet ng mga Republika ng Kataas-taasang Sobyet ng Unyong Sobyet. Naging hudyat ng pagtatapós ng Digmaang Malamig ang pagbuwag ng Unyong Sobyet. Ang mga Himagsikan ng 1989 at ang pagbuwag ng Unyong Sobyet ay nagwakas sa ilang dekadang banggaan ng North Atlantic Treaty Organisation (NATO) at Warsaw Pact, na siyang nagtatampok sa Digmaang Malamig (bagaman patuloy pa ring nagbabanggaan ang NATO ang Pederasyong Ruso).

## Mga sanggunian 
Kategorya:Unyong Sobyet
Trompilyo

thumb|Ang Trompilyo sa pista ng Malta noong Setyembre 15, 2008. 
Ang **Trompilyo** o **Catherine wheel** ay isang uri ng pailaw na binubuo ng tubong pilipit o isang naka-anggulong kwitis at nakakabit sa isang panuksok sa gitna nito.  Kapag sinindihan, iikot ito ng mabilis at magpapakita ng mga kislap at may kulay na apoy.  Pinangalan ang paputok kay Santa Katarina ng Alexandria na, sang-ayon sa alamat Kristiyano, ay sinumpa sa kamatayan sa pamamagitan ng kagamitang pagpahirap na *breaking wheel*.  Nang hawakan ni Santa Katerina ang *wheel* o gulong, milagroso ito lumipad ng pira-piraso.

Sa Pilipinas, isa ang trompillo sa mga paputok na nasaad sa Batas Republika Blg. 7183 bilang legal na paputok. 

## Mga sanggunian
Kaurian:Pailaw
Boga

thumb|Isang boga

Ang **boga** o **kanyong PVC** ay isang pampaingay na tanyag tuwing nagdiriwang ng Araw ng Bagong Taon sa Pilipinas. Ipinagbabawal ang paggamit nito ng pamahalaan ng Pilipinas noon pang 2006. Yari ang boga sa tubong may kalakihan na ikinabit sa laruang baril.  Nilalagyan ito ng alkohol na *denatured* (minsan *thinner* ng pintura o *acetone*) ang puwitan ng boga at sinsindihan sa pamamagitan ng mekanismo ng gatilyo ng laruang baril na nakakabit sa pampasiklab o sa pamamagitan ng pagpasimula ng maliit na apoy. Nagdudulot ng kombustiyon ang pagsasama-sama ng hangin at gatong na nasusunog sa nakakulong na puwang ng hungkag kapag nasindihan mula sa gatilyo o kapag naapuyan ang boga na nakakalikha ng malakas at mala-ugong na ingay.

Yari ang unang yinari mula sa mga tinapyas-tapyas na lata na ikinabit sa pamamagitan ng mga *tape* at pinutol na mga boteng plastik. Kalaunan, naging yari na ang boga sa mga hungkag ng PVC.

## Mga pagbabawal at pinsala 
Nagbabala ang Kagawaran ng Kalusugan ng Pilipinas sa patuloy ng paggamit ng boga na tinuturing na mapanganib ang paggamit dahil sa pinsala.  Noong Disyembre 27, 2005, iniutos ang pagbabawal ng boga para sa papalapit na pagdiriwang ng Bagong Taon dahil sa mga kapahamakang nadudulot nito tulad ng pinsala sa mata at pamamaga ng mata. Noong Disyembre 2007, binigyang-diin ng mga tinatag ng Kagawaran ng Kalusugan na bawal pa rin ang boga.

## Mga sanggunian
Kategorya:Pirotekniya
Whistle bomb

thumb|Ang halimbawa ng tatlong Whistle bomb.

Ang **Whistle bomb** (literal sa Tagalog: "bombang sumisipol") ay isang uri ng paputok o pirotekniya na lumilikha ng tunog na tila isang sipol bago pa man ito sumabog ngunit may ilang whistle bomb na hindi sumasabog.  Ilan sa mga katulad na paputok ang crying cow, crying bading, giant whistle bomb at atomic bomb.

## Legalidad 
Sa Pilipinas, popular ang paputok na ito tuwing sasapit ang pagdiriwang ng Bagong Taon.  Ayon sa Batas Republika Blg. 7183, ang mga paputok na sumisipol tulad ng whistle bomb ay hindi pinagbabawal ngunit ang mga katulad nitong malalakas na paputok tulad ng **giant whistle bomb** ay pinagbabawal.

## Tingnan din
* Pla Pla
* Labintador
* Piccolo

## Mga sanggunian
Kaurian:Mga paputok
Pailaw

thumb|Ang Pailaw noong bagong taon Enero 1, 2009
Ang mga **pailaw** (sa Ingles: *fireworks*) ay isang uri ng mababang pirotekniyang pasabog na ginagamit para sa layuning estetika at libangan.  Karaniwang ginagamit ang mga pailaw sa pirotekniyang palabas na ang pagpapakita ng mga epekto ay nalilikha sa pamamagitan ng mga kagamitang pailaw.  May mga patimpalak na nagaganap sa iba't ibang dako sa pagpapakita ng mga pailaw.

## Pagamit
thumb|Ang pailaw sa likod ng Eiffel Tower noong Hulyo 2013.
Maraming nagiging anyo ang mga pailaw para makalikha ng apat na pangunahing epekto: ingay, ilaw, usok at lumulutang na mga materyales (halimbawa: *confetti*).  Maari nakadisenyo ang mga ito upang masunog sa mga makulay na apoy at kislap na kinabibilangan ng pula, kahel, dilaw, luntian, bughaw, purpura at pilak.  Ang mga pagpapakita ng mga pailaw sa iba't ibang bahagi ng mundo ay karaniwang sentro ng mga pagdiriwang pang-kalinangan at pang-relihiyon tulad ng Bagong Taon.
[250px|thumb|Ang mga pailaw tuwing [Bagong Taon]]
Naimbento ng mga sinaunang Tsina ang mga pailaw noong ikapitong siglo upang takutin ang mga masasamang espiritu.  Ito ay bilang likas na karugtong ng Apat na Dakilang Imbensyon ng sinaunang Tsina ng pulbura.  Siguradong may mga pailaw ang mga pagdiriwang Tsino tulad ng Bagong Taong Tsino at Pista ng Buwan.  Ang Tsina ay ang pinakamalaking tagagawa at tagaluwas ng mga pailaw sa buong mundo.

Kaurian:Pailaw
Llanfairpwllgwyngyll

Ang **Llanfairpwllgwyngyll** or **Llanfair Pwllgwyngyll** (bigkas [ɬanˌvair puɬˈɡwɨ̞nɡɨ̞ɬ]; **Llanfairpwll**, **Llanfair PG**) ay isang malaking nayon (*village* o *pueblo*) at pamayanan sa pulo ng Anglesey sa Gales, na nasa bandang Kipot ng Menai kasunod sa Tulay ng Bretannia at pa-ibayo ng kipot mula Bangor. Ang buong pangalan ng nayong ito ay **Llanfair­pwllgwyngyll­gogery­chwyrn­drobwll­llan­tysilio­gogo­goch**.

Sa Senso 2001, nasa halos 3,040 ang populasyon ng pamayanan, kung saan 76% ng populasyon ay bihasa sa wikang Gales (*Welsh*, *Cymraeg*); ang pinakamataas na bahagdan ng mga mananalita ay nasa pangkat ng mga mayroong edad na 10-14, kung saan 97.1% ang mga tagapagsalita ng Gales. Noong panahon ng Senso 2011, nataas ang populasyon sa 3,107 kung saan 70.62% ang mga mananalita ng Gales. Iyon ang ikaanim na pinakamalaking pinaninirhan sa pulo batay sa populasyon.

## Sanggunian
Kategorya:Heograpiya ng United Kingdom
Natoli

Ang **Natoli** apelyido. Maaari itong tumukoy kay:

* Luigi Natoli (1799-1875), arsobispong Siciliyano

Maaari din na tumukoy ito sa:

* Palazzo Natoli
Pagkakahati ng Korea

na unang hinati sa kahabaan ng ika-38 paralel, pagkatapos ay sa kahabaan ng linyang demarkasyon.]]

Ang **Pagkakabahagi** o **Pagkakahati ng Korea** na naging Hilagang Korea at Timog Korea ay ang resulta ng pagkapanalo ng mga alyado sa Ikalawang Digmaang Pandaigdig noong 1945, sa pagtapos ng 35 taong pamumunong kolonyal ng Imperyo ng Hapon. Sumang-ayon ang Estados Unidos at Unyong Sobyet sa pansamantalang pag-okupa ng bansa na nasa loob ng purok na pangkontrol sa kahabaan ng ika-38 paralelo sa hilaga.

Sa panimula ng Digmaang Malamig, nabigo ang usapan sa pagitan ng Estados Unidos at Unyong Sobyet para sa malaya at iisang Korea. Noong 1948, ginanap ang halalan sa katimugang bahagi ng Korea lamang na pinangasiwaan ng Nagkakaisang Nasyon (UN). Ito ang naghantong sa pagkakatatag ng Republika ng Korea sa Timog Korea, na siya namang agad na sinundan ng pagkakatatag ng Demokratikong Pangmadlang Republika ng Korea sa Hilagang Korea. Sinuportahan ng Estados Unidos ang Timog, habang sinuportahan naman ng Sobyet ang Hilaga, at inaangkin ng bawat pamahalaan ang soberaniya sa buong tangway Koreano.

Ang Digmaang Koreano (1950–53) ang tuluyan nang nagpahati sa dalawang Korea sa pamamagitan ng Purok Desmilitarisadong Koreano (DMZ) dahil sa Digmaang Malamig at higit pa. Nakita naman sa ika-21 siglo ang mga napabuting ugnayan sa pagitan ng dalawang panig, na pinangungunahan sa Timog ng mga pamahalaang liberal, na higit na amigable sa Hilaga, kumpara sa mga nagdaang pamahalaan. Malakihan namang nabaligtad ang mga pagbabagong iyon sa ilalim ng konserbatibong pangulo ng Timog Korea na si Lee Myung-bak na tumutol sa tuluyang pagpapayabong sa mga armas pang-nuklear ng Hilaga.

## Sanggunian
Kategorya:Digmaang Malamig
Kategorya:Komunismo
Kategorya:Demokrasya
Ning Zetao

Si **Ning Zetao** (ipinanganak Marso 6, 1993 sa Zhengzhou, Henan, Tsina) ay isang manlalangoy na Tsino sa paglangoy ng *sprint freestyle*. Noong 2015 *World Aquatics Championships* sa Kazan, Rusya, nanalo siya ng gintong medalya sa *100-metre freestyle*. Sa *2014 Asian Games* na ginanap sa Incheon, Timog Korea, napanalunan niya ang mga gintong medalya sa *50-metre freestyle*, *100-metre freestyle*, *4 × 100-meter freestyle relay* at *4 × 100-meter medley relay*. 

## Kasibulan
Ipinanganak si Ning Zetao sa Zhengzhou, punong lungsod ng Henan; siya ang nag-iisang anak nila Ning Feng (ama) at Liu Wenhong (ina). Ang kanyang amang si Ning Feng ay naglingkod ng apat na taon sa hukbong panghimpapawid bago napunta sa kompanyang pangtransmisyong pang-estado; ang kaniyang inang si Liu Wenhong ay naglingkod sa Hukbong Kapulisang Armado ng Madlang Tsino; naglingkod din sa militar Tsino ang kanyang lolo't lola sa parehong panig ng kaniyang mga magulang. Nagsimulang lumangoy si Ning sa edad na 8. Dinala siya ng kaniyang mga magulang paraalang panlanguyan upang matulungan siyang labanan ang kaniyang takot sa tubig at mapabuti ang kaniyang kalusugang pisikal. Napansin ng lokal na tagasanay na si Guo Hongyan ang mga mabilis na pagkatuto ni Ning sa iba't ibang *strokes* at pamamaraan. Hinikayat niya ang mga magulang ni Ning na isanay si Ning sa ilalim ng kaniyang pagsubaybay. Sa gulang na 11, naging kasapi si Ning Zetao ng panglalawigang koponan sa paglangoy. Sa gulang na 14, natanggap si Ning sa koponang panlangoy ng PLA Navy; nagsimula siya ng pagsasanay sa ilalim ng pagsubaybay ni Ye Jin, ang kilalang tagasanay na nananatili pa ring tagasanay ni Ning hanggang ngayon. Sa simula, nagsanay siya para sa 200-metro at 400-metro na pang-isahang *medley races*. Dahil nagkaroon siya ng matagalang kalsipikasyon ng buto sa kaniyang kanang tuhod, lumipat siya mula *individual medley* sa *sprint freestyle*.

Bilang pagsunod sa karanasang pangmilitar ng pamilya, naglingkod si Ning bilang tenyente ng Hukbong Pandagat na Tsino.

## Karera
### October 2009, Ika-11 Larong Pambansang Tsino, Shandong, Tsina
Sa gulang na 16, lumahok si Ning sa paligsahan sa kaniyang kauna-unahang Pambansang Palaro. Umabante siya sa 400-metro na *medley final* at nagtapos sa ika-8 puwesto.

### Abril 2011, *Chinese National Swimming Championships*, Wuhan, Hubei, Tsina
Ito ang kaniyang unang pagkakataong nakipag-paligsahan sa isang ebentong *sprint freestyle*. Umabante siya sa 100-metro na *free final* at nagtapos sa ika-4 na puwesto sa mayroong tagal lang na 50.05.

## Sanggunian
## Kawing panlabas
* Ning Zetao (Weibo)

Kategorya:Mga manlalaro

Kategorya:Ipinanganak noong 1993
Ariadna Gutiérrez

thumb|right|Si Ariadna Gutiérrez noong 2015
Si **Ariadna María Gutiérrez Arévalo** (ipinanganak Disyembre 25, 1993), higit na kilala bilang  **Ariadna Gutiérrez**, ay isang *TV Host*, modelo at *beauty pageant titleholder* na nanalo sa Miss Colombia 2014 at *first runner-up* ng Miss Universe 2015. 

## Buhay at Karera
Ipinanganak si Gutierrez sa Sincelejo, Kolombya. Noong 7 buwan pa lang ay nanirahan na sila ng kaniyang mga magulang sa Barranquilla at nag-aral sa Paaralang Aleman ng Baranquilla.

Bago siya kinoronahang Miss Colombia 2014, ginantimpalaan siya bilang *Señorita Sucre* (Miss Sucre Colombia 2014). Sa ngayon ay isa siyang propesyonal na modelo sa Sucre, Kolombya.

### Miss Colombia 2014
Lumahok si Gutierrez sa Miss Colombia 2014, na kumatawan sa Departamentong Sucre, kung saan napanalunan niya ang titulo ng Miss Colombia na ginanap noong Nobyembre 17, 2014 sa Cartagena de Indias. Pinsan ni Gutierrez ang Miss Colombia 2013 at Miss Universe 2014 na si Paulina Vega.

### Miss Universe 2015
Kinatawan ni Gutierrez ang Kolombya sa Miss Universe. Sa una, nagkamali si Steve Harvey sa pag-anunsyo kay Gutierrez bilang Miss Universe 2015, at kay Pia Wurtzbach, Miss Philippines, na unang *runner-up*. Subalit, pagkatapos ng pagkakakorona kay Gutierrez, napagtanto ni Harvey na nagkamali siya ng pagbasa sa resulta na dapat Colombia ang unang *runner-up* at si Wurtzbach ang Miss Universe. Ipinutong din ni Vega ang korona kay Pia Wurtzbach bago agarang natapos ang pagsasa-himpapawid.

## Mga sanggunian
## Mga kawing panlabas
* Official Miss Colombia website 
* 

Kategorya:Mga Colombiano
Kategorya:Ipinanganak noong 1993
Kategorya:Miss Universe
Pitong Espiritu ng Diyos

[thumb|Ang [Aklat ng Pahayag 1:1-4 (may tala sa *Pitong Espiritu*) mula sa Bamberg Apocalypse, ika-11 siglo]]
Sa Kristiyanong Bibliya ang salitang **Pitong Espiritu ng Diyos** ay apat na ulit makikita sa Aklat ng Pahayag. Ang kahulugan ng salitang ito ay pinapaliwanag sa maraming paraan. 

## Mga Biblikal na reperensiya
Ang pitong Espiritu ng Diyos ay apat na ulit binanggit sa Aklat ng Pahayag, at sa aklat ni Isaias pinangalanan nito ang bawat Espiritu. 
Ang reperensiya sa kordero (*lamb* sa Ingles) sa  ay iniuugnay ito sa Pitong Espiritu na unang makikita sa  at iniugnay din naman kay Jesus na humahawak sa kanila kasama ng mga pitong bituin.

Isa pang alternatibong pananaw ay ang mga pitong grasya ("karisma") ng Roma 12:6-8 na sumasamin sa pitong espiritu ng Diyos. Ang Espiritu Santo ay nahahayag sa sangkatauhan sa pamamagitan nitong mga grasya, na sumasalamin sa pitong espiritu ni Yahweh. Ang mga pitong grasya ay: 1) pangitain (propesiya); 2) pagkamatulungin (serbisyo o ministeryo); 3) instruksiyon (pagtuturo); 4) panghihikayat; 5) generosidad (mapagbigay); 6) paggabay (pamumuno); at 7) pagkamahabagin.

### Mga Pitong Malinaw na Espirituwal na Nilalang
Sa Bagong Tipan, ang salitang Griego na "Dynamis" (isinasalin ng ilan na "*Virtues*" o "mga Asal") ay nagsuhesyon ng isang klase ng napapurihang mga espirituwal na nilalang; gayunman nahahanay sa "mga punong Prinsipe" (Sar rishown) ng Lumang Tipan, na kung saan si Arkanghel Miguel ay nabanggit na isa (Daniel 10:13). Ang "Dynamis" ay ginamit ni Apostol Pablo upang tukuyin ang mga espirituwal na nilalang sa Roma 8:38; Efeso 1:21, 3:10, 6:12; at Colosas 1:16, 2:10 & 15.  "Mga Kapangyarihan at mga Prinsipalidad" na maaaring ilapat sa parehong mga mala-anghel at mga mala-demonyong nilalang, ngunit mas madalas sa Bagong Tipan sa  mga mala-demonyong nilalang. Gayunpaman, ito'y dapat itala, karamihan ng mga tagapagsalin at gumamit ng "Dynamis" upang tumukoy sa 'lakas', 'kapangyarihan' o 'abilidad', at hindi ng 'mga birtud'.

### Simboliko ng Pagiging Perpekto
Ang Pitung-umpok na Espiritu ay maaari ring ikonekta ng may biblikal na pang-unawa sa bilang na 7 na tumutukoy sa pagiging sakdal o perpekto. Ang "Pitung-Umpok na Espiritu ng Diyos" maaaring maging "perpektong" Espiritu ng Diyos, ang Espiritu Santo.

## Tingnan din
* Kristiyanong eskatolohiya
* Espiritu Santo
* Pitong Simbahan sa Asya
* Tibig ng Buhay (Kristiyanismo)

## Mga Sanggunian
Montes Pyrenaeus

Ang **Montes Pyrenaeus** ay isang bulubundukin sa Buwan. Nagsisimula iyon sa timog-kanlurang bahagi ng bunganga (*crater*) ng Gutenberg at pumapa-timog sa silangang bahagi ng Mare Nectaris. Si Johannes Heinrich Mädler ang nagbigay ng pangalang Latin sa bulubunduking iyon na hango mula sa Pirineos (*Pyrenees* sa Ingles) na bulubundukin sa pagitan ng Pransya at Espanya.
Momoko Shimizu

Si  ay isang artista sa bansang Hapon na kinakatawan ng Horipro.  Kilala siya sa kanyang pagganap bilang Yuki Fukushima sa pelikula noong 2004  na *Nobody Knows*.
## Mga sanggunian
Kaurian:Mga artista mula sa Hapon
Kaurian:Ipinanganak noong 1997
Yandere Simulator

Ang ***Yandere Simulator*** ay isang stealth video game para sa kompyuter na ginagawa ni YandereDev, na siyang nakagawa ng mga naunag bersyong pang-debubug ng laro na maaring makuha mula sa opisyal na websayt nito. Ang laro ay ukol sa isang selosang magaaral na babae na nagngangalaang Ayano Aishi, na may palayaw na Yandere-chan mula sa salitang Hapones na  "yandere", na nagpadesiduhang tanggalin ang sinumang pinaniniwalahan niyang ipinagsasarili ang atensyon ng kanyang crush.

## Paglalaro
Ang manlalaro ay kokontrolin si Yandere-chan, isang Haponesang mag-aaral na nahulog ang loob sa isang kaklase na kasalukuyang may pangalan nad Taro Yamada, na may palayaw na "Senpai". Mayroon limang araw ang manlalaro na tanggalin ang sinumang babae na sa tingin ni Yandere-chan na hadlang sa kanya na magsabi ng kanyang pagmamahal kay Senpai. Maari itong magawa ng manlalaro sa iba't ibang paraan tulad ng pagpatay sa naturang tao, pagdukot sa kanila, o siraan ang kanilang reputasyon sa puntong magpakamatay sila. Kung pinili ng manlalaro na pumatay ng isang tao, kailangan nilang linisin ang anumang ebidensya (tulad ng kagamitang ginamit sa pagpatay ang ang duguang damit suot ng karakter ng manlalaro) at/o iligpit ang katawan sa sunugan o sa basurahan na matatagpuan sa loob ng paaralan, at linisin ang dugo kung hindi ang krimen ay maaring maugnay kay Yandere-chan at siya ay makukulong. Kailangan rin matiyak ng manlalaro na ang kanilang mga krimen ay hindi masaksihan ni Senpai, na ikakatalo nila. Ang mga ganapan ng laro ay ang kampus ng paaralan, isang bayan, at ang bahay ng bida ng laro lamang. Kailangang bigyang pansin din ng manlalaro ang ilang mga bagay sa laro tulad ng antas ng katinuan at reputasyon ni Yandere-chan. Kung masyadong mababa ang isa lamang sa ito, maaring ito makaapekto sa laro. Maari ring palitan ng malalaro ang panty ni Yandere-chan, at ang bawat panti ay maaring bumigay ng kakayanan tulad ng mga bonus habang nagchichismis o pumupuri, mas kakaunting dugo o antas ng paningin ng ibang mga magaaral.

Sinabi din ni YandereDev na ang panghuling bersyon ng laro ay magkakaroon ng maraming wakas.

## Mga sanggunian
## Panlabas na kawing
* Opisyal na website 

Kategorya:Mga laro ng Windows
Made in the A.M.

Ang ***Made in the A.M.*** ay ang ikalimang *studio album* na isinulat at nirekord ng Ingles-Irlandes na *boy band* na One Direction, at inilabas noong 13 Nobyembre 2015, ng *Columbia Records* at *Syco Music*. Ang album ay ang unang materyal ng grupo na wala si Zayn Malik, na lumisan mula sa banda noong Marso 2015, at ang kanila ring huling album bago ang kanilang pamamahinga (*hiatus*) sa 2016. Ang album ay sinundan ng mga matagumpay na isahang awit na "Drag Me Down", na inilabas noong 31 Hulyo 2015, at "Perfect", na inilabas naman noong 16 Oktubre 2015.
Yu Yaochen

Si **Yu Yaochen** (ipinanganak Agosto 19, 1995 sa Anshan, Liaoning, Tsina)  ay isang balibolistang Tsino na kasapi ng Panlalaking Pambansang Koponan ng Balibol ng Tsina. Sa *Asian Junior Volleyball Championship* na panlalake noong 2012 ay siya ang tinaguriang "Best Setter".

## Sanggunian
Kategorya:Mga manlalaro

Kategorya:Ipinanganak noong 1995
L-Innu Malti

Ang **"L-Innu Malti"** (sa Ingles:*The Maltese Hymn* at sa Tagalog: *Awit ng Maltis*) ay ang pambansang awit ng Malta. Ito ay isinulat bilang isang mensahe sa Diyos; Ito ay ginawa ni Robert Samut at ang mga panitik ay isinulat ni Dun Karm Psaila.

Ang Pamahalaan ng Malta ay idineklara na ang awit ay naging opisyal na awit ng Malta sa Pebrero 22 1941. And Independence Constitution 1964 ay nakumpirma na ito ang opisyal na awit ng Malta, na ngayon ay isa sa mga simbolo ng pagkakakilanlan sa mga Maltis. Ang awit na ito ay ipinapatugtog araw-araw sa media, at pati na rin sa opisyal na tungkulin ng Pangulo ng Malta, ng Punong Ministro ng Malta, pati na rin ang iba pang importanteng personalidad ng pamahalaan. Ito ay ipinapatugtog sa lahat ng importanteng pambansang aktibidad.

## Liriko
### Maltes
### Mga bersyon ng Ingles
## Sanggunian
## Tingnan Din
* The Maltese National Anthem Isang website sa anthem na na-host ng Malta Department of Information, na nagtatampok ng isang instrumental na bersyon.
* http://www.germanmaltesecircle.org/newsletters/2005/200502.htm  - INNU MALTI, die Nationalhymne der Republik Malta - Nagtatampok sa instrumental na bersyon sa MP3 format + maikling kasaysayan sa AlemAN.
* Audio of the national anthem of Malta, with information and lyrics 
* Malta Hymne  - Isang pahina sa antem na nasa Swiss site "Malta4You".  Nagtatampok sa instrumental na bersyon na nasa MIDI at MP3 format.
* Dun Karm Psaila  - Isang talambuhay
* Himnuszok - Isang bokal na ng antem, nagtampok sa "Himnuszok" website.
Wikaing Tarentino

Ang **Wikaing Tarentino** o **Tarantino** ay isang diyalekto ng Sisilyano na ginagamit sa timog-silangang rehiyon ng Italya na Apulia. Naninirahan sa lungsod ng Taranto karamihan sa mga tagapagsalita nito. 

## Tala at sanggunian
* Mga salitang Tarentino na nagmula sa Griyego:
::*celóne* < χελώνη (kelóne) [It. tartaruga, Tag. pawikan];
::*cèndre* < κέντρον (kèntron) [It. chiodo, Tag. pako];
::*ceráse* < κεράσιον (keròsion) [It. ciliegia, Tag. seresa];
::*mesále* < μεσάλον (mesálon) [It. tovaglia, Ing. tablecloth];
::*àpule* < ἀπαλός (apalós) [It. molle, Tag. malambot];
::*tràscene* < δράκαινα (drákaina) [tipo di pesce / uri ng isda].
* Mga salitang Tarentino na nagmula sa Latin:
::*dìleche* < delicus [It. mingherlino, Tag. mabalat];
::*descetáre* < oscitare [It. svegliare, Tag. gumising, bumangon];
::*gramáre* < clamare [It. lamentarsi, Tag. pagluksaan];
::'*mbise* < impensa [It. cattivo, malvagio, Tag. masama];
::*sdevacáre* < devacare [It. svuotare, Eng. to empty, deprive];
::*aláre* < halare [It. sbadigliare, Tag. humikab].
* Mga salitang Tarentino na nagmula sa Lombardong Hermaniko:
::*sckife* < skif [It. piccola barca, Eng. skiff];
::*ualáne* < gualane [It. bifolco, Eng. yokel].
* Mga salitang Tarentino na nagmula sa Pranses:
::*fesciùdde* < fichu [It. coprispalle, Eng. fichu];
::*accattáre* < acheter [It. comprare, Tag. bumili];
::*pote* < poche [It. tasca, Eng. pocket];
::'*ndráme* < entrailles [It. interiora, Eng. guts].
* Mga salitang Tarentino na nagmula sa Arabe:
::*chiaúte* < tabut [It. bara, Tag. kabaong];
::*masckaráte* < mascharat [It. risata, Tag. katatawanan]
MV Esperanza

__NOTOC__
Ang '*MV *Esperanza'''* ay isang barkong pinapatakbo ng Greenpeace. Bago siya maging barko ng Greenpeace ito ay isang bumbero ng Soviet Navy, at ito ay ginawa sa 1984. Ito ay ni-recommissioned sa 2000 at inilunsad noong 2002 matapos na pinangalanang *Esperanza'' ('pag-asa' sa España) sa pamamagitan ng mga bisita sa website ng Greenpeace.Ito ay sumailalim sa isang pangunahing pagkukumpuni sa pamamagitan ng Greenpeace upang gawin itong mas environmentally friendly. May bagong helicopter deck at boat cranes ay inilagay din.

Ito rin ay isang mabigat na ice class, nagbibigay ito ng kakayahan na magtrabaho sa mga Polar region. Ito ay may isang pinakamataas na tulin na 16 knots at may haba na 72.3 m. Ito ngayon ang pinakamabilis at pinakamalaki na barko ng Greenpeace.

## Video Equipment sa Loob
May-idinagdag ang Greenpeace na live webcams sa *Esperanza* noong 2006. Ang webcams ay naka posisyon sa bow, ang mast at ang bridge, sila ay magpadala ng isang bagong imahe kada isang minuto sa kanilang  Defending Our Oceans website at magbigay ng isang archive ng mga pagkilos.

Noong Abril 2006, ang *Esperanza* ay nilagyan ng state-of-the-art underwater monitoring equipment, at pati ang isang remotely operated vehicle (ROV) na pwedeng makakuha ng video sa lalim na 300 m, at isang drop camera na may kakayahang makabot sa kailaliman na 1,000 m.

## Tingan Din
*Rainbow Warrior (2011)
*MV Arctic Sunrise
*MY Steve Irwin (Flagship ng Sea Shepherd Conservation Society)

## Sanggunian
## External na links
* Greenpeace's *Esperanza* page 
* live webcam aboard Greenpeace's boats, including the Esperanza
* narrated virtual tour of the ship 

Kategorya:1984 ships
Kategorya:Ships built in Gdańsk
Kategorya:Ships of Greenpeace
Nuvali Driving Range

Ang **Nuvali Driving Range** ay isang palatandaan at turismo na matatapuan sa Canlubang, Calamba, Laguna, Pilipinas mahigit 6 (anim) na kilometro (km) ang layo sa bayan nang Calamba (Poblacion) ito ay nasasakupan nang Sityo Mangumit-1 (Vesta Plains), Ay isang palaruan ng golpo na noon ay Wakeboarding park.

### Republ1c Wakepark
Ang dating tinuguriang *Wakeboard City* ng Pilipinas ay isa sa mga makasaysayang pasyalan sa Canlubang at tinagurian ring "most innovative" wakepark in the world ang Canlubang. 

## Pagaari ng Nuvali
thumb|Ang Nuvali sa Santa Rosa, Laguna.
May kamahalan ang pag wakeboard na aabot sa mahigit tatlong libo (cash) ang buong trip sa Republ1c Wakepark, Dinarayo ito nang mga turista galing pang ibang bansa at ang mga aktor dito sa Pilipinas.

Ito ay matatagpuan sa timog silangan nang *The Mills Country Club* at sa bahaging kanluran nang Carmelray Industrial Park 1.

## Lokasyon 
* West Diversity Ave, Nuvali, Calamba, Laguna

## Tingnan rin
* Canlubang Golf & Country Club

## Sanggunian
Kategorya:Canlubang
Kategorya:Calamba, Laguna
Kategorya:Laguna
Aspili

Ang **aspili** ay isang kagamitan na ginagamit para ikabit ang mga bagay o materyal na magkasama, at maaring mayroong tatlong uri ng katawan: isang baras ng isang matibay na hindi nababaluktot na materyal na nilalayong ipasok sa isang espasyo, uka o butas (sa ikutan naman ay bisagra, at dyig); isang baras na nakakonekta sa isang ulo at nagtatapos sa isang matulis na dulo na nilalayong itusok ang isa o higit pa na piraso sa malambot na materyal tulad ng tela o papel (ang diretso o tinutulak na aspili o *push pin*); isang nag-iisang istrip ng isang matibay ngunit nababaluktot na materyal (halimbaw, isang kawad) na ang haba ay tinitiklop sa nakahilerang sanga ng sungay sa ganoong kaparaanan na ang gitnang haba ng bawat kurba ay kumukurba tungo sa iba, kaya't, kapag anumang bagay na ipapasok sa pagitan nila, nagsisilbi silang isang bunton (halimbawa, ang panuksok o *bobby pin*), o dalawang istrip ng isang matibay na materyal na nakagapos sa pamamagitan ng muwelye o *spring* sa isang dulo kaya't, kapag nakabukas ang muwelye, maaring ipasok ang isang materyal sa pagitan ng mga sanga ng sungay sa kabilang dulo at na, ang muwelye ay pinapahintulot na magsara, pagkatapos, ibunton ang nakapasok na materyal. Sang-ayon sa kanilang gamit, maaring yari ang mga aspili sa mga metal (halimbawa,   bakal, tanso, o laton), kahoy, o plastik.

## Kasaysayan
]]
Natagpuan ang mga aspili sa mga lugar pang-arkeolohiya na pinakamaagang pinetsahan noong Paleolitiko, na gawa sa buto o tinik, at sa Neolitiko, sa mga lugar ng Seltiko at Sinaunang Romano. Mayaman ang mga Neolitikong lugar sa aspiling yari sa kahoy, at karaniwan pa rin sa panahon ni Elizabeth. Matatagpuan naman ang mga aspiling metal sa Panahon ng Tansong Pula sa Asya, Hilagang Aprika at Europa, tulad ng kapansin-pansin na aspiling may ulong-martilyo mula sa libingang Kurgan sa hilagang-silangang Caucasus. 

## Mga sanggunian
Kategorya:Gamit sa pananahi
Katie Blair

Si **Katherine Amanda Blair** ipinanganak Disyembre 29, 1987) ay isang modelo, reyna ng kagandahan, at personalidad sa telebisyon na mula sa Estados Unidos na may titulong Miss Teen USA 2006 at Miss California USA 2011.  Siya ang kauna-unahang indibiduwal mula sa Montana na nanalo sa isang pangunahing titulo sa paligsahan ng kagandahan.

Kategorya:Mga Amerikano
Nuvali

Ang **Nuvali** ay isang turismo na dinarayo nang mga tao na matatagpuan sa Brgy. Don Jose, Santa Rosa sa Laguna ito ay pag mamay-ari ni Ayala sa Pilipinas ang Nuvali ay may haba na aabot sa dalawang bayan ng Cabuyao at Calamba sa Canlubang, matatagpuan rito ang Nuvali Driving Range. Hinango ang pangalan ng **Nuvali** mula sa mga Ingles na salitang "New Valley", na nangangahulugang "Bagong Lambak" sa Filipino.

## Mga Pasyalan sa Nuvali 
### Santa Rosa, Laguna 
Ang *North Wing Nuvali* ay matatagpuan sa bo. Don Jose sa lungsod ng Sta. Rosa sa pagitan ng Bo. Balibago at Bo. Pittland sa Cabuyao.

; Nuvali North
* Ayala Malls
* Concentrix
* Seda
* Solenad
* Nuvali Lake
* Landers
* Pontevedra

### Calamba, Laguna 
Ang *Nuvali Driving Range* ay matatagpuan sa pagitan ng Avida Settings, Mangumit Village, The Mills Country Club, Carmelray Industrial Park 1, Carmel Housing at Bo. Sirang Lupa, ito ay okupado ng Ayala Land Corporation mula sa pamilyang Yulo sa barangay Canlubang, lungsod ng Calamba simula taong 2010-2013. 

Kategorya:Santa Rosa, Laguna
Kategorya:Laguna
Momoko Kurita

Si  ay isang artista mula sa bansang Hapon.  Ipinanganak siya sa Tokyo.  Ama niya ang artista din na si Keizo Kanie at anak naman niya si Ippei Kanie.

## Mga sanggunian
Kaurian:Ipinanganak noong 1973
Kaurian:Mga artista mula sa Hapon
Google Street View

thumb|150px|Logo ng Google Street View
thumb|Isang kotse ng Google Street View na may kamera sa bubong

Ang **Google Street View** ay isang kagamitang pang-Internet na ipinalabas ng kompanyang Google&nbsp;Inc. noong Mayo&nbsp;2007. Ginagamit ito kasama ng Google Earth o Google Maps upang magpakita ng tanawin ng mga lansangan.

Kategorya:Google
Kategorya:Mga kagamitan ng Google
Lovelyz

Ang **Lovelyz** (Hangul: 러블리즈),  ay isang bandang binubuo ng 8 kasapi sa Timog Korea na binuo ng Woollim Entertainment.

## Mga Kasapi
* Baby Soul (Lee Soo-jung; 이수정)
* Jiae (Yoo Ji-ae; 유지애)
* Jisoo (Seo Ji-soo; 서지수)
* Mijoo (Lee Mi-joo; 이미주)
* Kei (Kim Ji-yeon; 김지연)
* Jin (Park Myung-eun; 박명은)
* Sujeong (Ryu Su-jeon; 류수정)
* Yein (Jeong Ye-in; 정예인)

## Sanggunian
## Kawing Panlabas
* Opisyal na Sityo
Imperyo ng Korea

Ang **Imperyo ng Korea** o **Imperyong Koreano** (; Hanja: 大韓帝國; *Daehan Jeguk*; literal "**Dakilang Koreanong Imperyo**") ay ipinahayag noong Oktubre 1897, pagkatapos na tuluyang umalis ang Dinastiyang Joseon mula sa Sistemang Tributaryo ng Imperyong Tsino. Nagtagal iyon hanggang sa pagkakasanib (*annexation*) ng Korea sa Hapon noong Agosto 1910.

Kategorya:Kasaysayan ng Korea
Dulos

thumb|Dulos panmason
Ang **dulos** o **paleta** ay isang maliit na kagamitan pangkamay na ginagamit sa pagbubungkal ng lupa sa gilid ng mga halaman. Ginagamit din ito upang mailipat nang maayos ang mga punla. Para din ang gamit na ito sa paglalapat, pagpapatag, o paglilipat ng maliliit na dami ng malapot o partikuladong materyal. Kabilang sa karaniwang sari-saring uri ang dulos panmason, dulos panghardin, at dulos pampatag o rodela (o radela).

Iba ang dulos panghardin sa dulos panmason. Palapad ang panmason habang parang pala ang sa panghardin. Sa pampatag o pampalitada ng semento, kilala din ang dulos sa tawag na **kutsara ng kantero**. Yari kadalasan ang kutsara ng kantero sa kahoy o bakal at may magkaibang gamit.

## Mga sanggunian
Kategorya:Gamit
Kategorya:Kasangkapang pangkamay
Watawat ng Korea

Nagkaroon ng iba't ibang watawat ang Korea, kabilang ng Watawat ng Hilagang Korea, ng Timog Korea at ng Imperyo ng Korea.

## Joseon

File:Flag of the king of Joseon.svg|*Eogi*, watawat ng Hari ng Joseon (1800)
File:Sujagi (1871).jpg|*Sujagi* ng Eo Jae-yeon, nakunan noong 1871
File:Flag of Korea (1882-1910).svg|Watawat ng Kahariang Joseon (1882-1897)

## Imperyo ng Korea

File:Flag of Korea (1882-1910).svg|Watawat ng Imperyo ng Korea (1897–1910)

## Korea

File:Flag of the Provisional People's Committee for North Korea.svg|Watawat ng Probisyonal na Pangmadlang Komite para sa Hilagang Korea (1946–1948)
File:Flag of South Korea (1945-1948).svg|Watawat ng Pamahalaang Militar na Hukbo ng Estados Unidos sa Korea (1945–1948)
File:Unification flag of Korea.svg|*Korean Unification Flag*, di-opisyal (1991–)

Kategorya:Mga watawat ng Korea
Selyong Imperyal ng Korea

Ang **Selyong Imperyal ng Korea** o **Ihwamun** (Hangul: 이화문, Chosŏn'gŭl: 리화문, Hanja: 李花紋) ay isa sa mga sagisag ng Imperyo ng Korea. Iyon ang orihinal na emblema ng pamilya ng hari at kasunod na ginamit sa eskudo para sa imperyong iyon. Tampok sa sagisag ang bulaklak ng sirwelas.

File:Ihwamun.jpg|Seokjojeon, Deoksugung sa Seoul.
File:1909 Ban jeon of the Korean Empire 01.jpg|½ jeon. Barya ng Imperyo ng Korea (1909).

Kategorya:Korea
Abyasyon

Ang **abyasyon** (sa wikang Ingles: *aviation*) ay ang praktikal na aspekto o sining ng eronautika, bilang disenyo, pag-unlad, produksyon, operasyon at paggamit ng mga sasakyang panghimpapawid, lalo na iyong mga mas mabigat pa sa hangin. Sa Ingles, ito ay tinatawag na *aviation,* na nilikha ng Pranses na manunulat at dating opisyal ng hukbong-dagat na si Gabriel La Landelle noong 1873, mula sa pandiwang *avier* (sabay na paglipad), na nanggaling naman sa Latinong salita na *avis* (ibon) at sa hulaping "-ation" ("-syon").

Ang mga piloto ang pangunahing halimbawa ng propesyong may kinalaman sa industriya ng abyasyon. Ang piloto ang siyang nagdadala sa mga pasahero o kargamento sa isang tiyak na ruta at oras. Siya rin ang namamahala sa isang multi-crew airline aircraft at may pananagutan sa kaligtasan ng lahat ng pasahero at crew ng isang sasakyang panghimpapawid.

Napapaloob sa mga pangunahing gawain ng piloto ang paghahanda ng isang flight plan. Bago lumipad, sinisiyasat niya ang eroplano, flight controls, mga instrumento at makina nito. Sumasangguni din siya sa mga flight dispatchers at weather forecasters. Sa tulong ng radio equipment, nakikipag-ugnayan sila sa control tower para sa take off, clearance, at arrival instructions. Sinisiguro din niya na maayos na naipapaalam sa mga pasahero ang mga emergency procedures, detalye tungkol sa panahon, at iba pang mahalagang impormasyon.

May mga sinaunang alamat ang paglipad ng tao gaya ng kwento ni Icarus sa mito ng Griyego at ni Jamshid sa mito ng Persiya, at sa paglipas ng panahon, may mga lumabas na medyo mas kapani-paniwala na mga pahayag ng mga paglipad ng tao sa maikling distansya, gaya na lamang ng lumilipad na automat ni Archytas ng Tarentum (428-347 BC), ng paglipad na may pakpak nina Abbas Ibn Firnas (810-887) at Eilmer ng Malmesbury (ika-labing-isang siglo), at ng "hot-air Passarola" ni Bartholomeu Lourenco de Gusmão (1685-1724).

Ang modernong panahon ng abyasyon ay nagsimula sa unang walang taling paglipad na mas magaan pa sa hangin noong Nobyembre 21, 1783, gamit ang isang *hot-air balloon* (lobong may mainit na hangin sa loob) na dinisenyo ng magkapatid na Montgolfier. Ang pagiging praktikal ng mga lobo ay limitado dahil ang mga ito ay maaari lamang humikap pababa. Agad na nakilanlan na iyong naigigiya na lobo pala ang kailangan. Ang unang barkong panghimpapawid na gawa ng tao ay ipinalipad ni Jean-Pierre Blanchard noong 1784 at ito ay tumawid sa Bambang ng Inglatera noong 1785.

Kaurian:Abyasyon
Masahiro Higashide

Si  ay isang artista at modelo sa bansang Hapon.
## Talambuhay 
Nagtapos si Higashide sa Saitama Prefectural Asaka Haiskul. Nagpraktis siya araw-araw ng kendo noong bata pa siya dahil ang kanyang ama ay isang guro ng kendo. Ang kanyang ama ay isa ring tagapagluto ng lutoing Hapon.

## Karera 
Nag-debut siya bilang isang modelo sa ika-19 na Men's Non-no Eksklusibong Modelo Audition noong haiskul. Matapos makapagtapos ng haiskul, naglalayon siyang maging isang tagapag-disenyo ng alahas at nagpatuloy na pumasok sa isang paaralan ng alahas. Aktibo siya bilang isang modelo para sa ZUCCa o Yohji Yamamoto mula 2006 hanggang 2011.

Nag-debut siya sa *The Kirishima Thing* noong 2012 at naging artista mula noon. Siya ay umarte sa NHK TV na programa na *"Rakugo Deeper!"*.

## Pansariling buhay 
Ikinasal siya sa aktres na si Anne Watanabe noong Enero 1, 2015. Ipinanganak ang kanilang kambal na anak na babae noong Mayo 2016. At noong Nobyembre 2017, ipinanganak ni Watanabe ang kanilang ikatlung anak, isang lalaki.

Noong Enero 2020, isiniwalat ng Shūkan Bunshun na si Higashide ay nangaliwa at nagkaroon ng relasyon sa aktres na si  mula noong 2017, nang buntis pa si Watanabe sa kanilang ikatlong anak. Ang ulat ay kalaunan ay kinumpirma ng kanyang ahensya. Ang insidente ay naging dahilan upang mawalan ng ilang endorsement deal si Higashide. Noong Agosto 1, 2020, tinapos ni Watanabe ang kanyang diborsiyo kay Higashide, nangako na magtutulungan silang alagaan ang kanilang anak.
## Pilmograpiya
### Pelikula
* *The Kirishima Thing* (2012), Hiroki Kikuchi
* *It All Began When I Met You* (2013), Takumi Tsumura ("Long Distance Relationship")
* *Crows Explode* (2014), Kazeo Kaburagi
* *Blue Spring Ride* (2014, Kō Mabuchi
* *0.5mm* (2014), karaoke clerk 
* *Parasyte: Part 1* (2014), Hideo Shimada (mysterious transfer student)
* *Parasyte: Part 2* (2015), Hideo Shimada (mysterious transfer student)
* *Gonin Saga* (2015), Hayato Hisamatsu
* *Creepy* (2016), Nogami
* *Hero Mania* (2016), Hidetoshi Nakatsu

### Telebisyon 
* *Renai Kentei* (2012, NHK), Junya Yoshimitsu 
* *Reset: Honto no Shiawase no Mitsukekata* (2012, TBS-MBS), Shion/Jun Aya
* *Wonderful Single Life* (2012, Fuji TV), Hiroki Yamada
* *xxxHolic* (2013, WOWOW) Shizuka Dōmeki
* *Amachan* (2013, NHK), young Daikichi Ōmukai
* *Gochisōsan* (2013-14, NHK), Yūtarō Nishikado
* *Oyaji no Senaka* (2014, TBS)
* *Hana Moyu* (2015, NHK), Kusaka Genzui
* *Mondai no Aru Restaurant* (2015, Fuji TV), Chef Makoto Monji
* *Moribito: Guardian of the Spirit* (2016, NHK), Tanda

## Sanggunian 
## Kawing Panlabas 
* Official Site
*

Kategorya:Mga artista mula sa Hapon
Kategorya:Mga ipinanganak noong 1988
Kategorya:Mga modelo mula sa Hapon
Amber Run

Ang **Amber Run** ay isang bandang Briton mula sa Nottingham, United Kingdom na binubuo nila Joe Keogh, Will Jones, Tom Sperring, Felix Archer, at Henry Wyeth. Ang bandang ito'y nagpalabas ng isang album at tatlong EP habang nakapirma sa RCA Records. Amber ang kanilang pangalan sa simula ngunit napilitan silang baguhin ito upang makaiwas sa gusot kalakip ang isang Alemang dance-pop na mang-aawit na may kaparehang pangalan. Kalimitang tumutugtog ang banda sa UK at Ireland.

Sina Joe Keogh, Tom Sperring at Will Jones ay mga magkakaibigan mula sa Buckinghamshire sa Dr Challoners Grammar School kung saan sila'y tumutugtog sa isang bandang alternative rock. Dahil si Felix Archer ay mula sa parehang pook at si Wyeth naman ay mula sa Kent, sila'y nagkatagpu-tagpo habang nag-aaral sa Unibersidad ng Nottingham. Lahat sila’y nag-aral para sa mga digri ng Humanities at Law, ngunit iniwan nila ang kanilang pag-aaral upang magpokus sa banda. Si Keogh noong una’y nagtatanghal bilang kanyang sariling pangalan at nagsimulang makaramdam ng “*bit of momentum [so] we sat down and jammed out one day and there was something about it. It was so much better than what I was doing solo, so we started a band*.” (kaunting momentum [kaya] isang araw kami’y umupo’t nag tugtugan at may isang bagay kaming nakita. Sobrang mas maganda ito kumpara sa ginagawa ko mag-isa, kaya nagsimula kami ng banda.)   

Salamat sa lokal na tagahandog ng BBC na si Dean Jackson ang pagkatampok ng banda sa entabaldong pagpapakilala ng BBC sa Reading Festival noong 2013 ay ang ikaapat lamang na palabas ng banda. Ang kanilang presensya ay umakit ng ilang mga tao sa A&R tungo sa palabas at matapos and ilang linggo ng pakikipag-usap pumirma ang banda sa RCA.

Kaurian:Mga banda
Pagoda sa Hoang Phuc

**Pagoda sa Hoang Phuc** (*Chùa Hoằng Phúc*) pagoda ay isang Buddhist templo sa pakikipagniig ng My Thuy, distrito ng Le Thuy, lalawigan ng Quang Binh, Vietnam. Ang unang templo ay itinayo higit sa 700 taon na ang nakaraan, isa sa mga pinakalumang mga templo sa central Vietnam. Ang templo ay itinayong muli at palitan ang pangalan ng ilang beses. Noong 1985, gumuho templo. Sa Disyembre 2014, nagsimula tatag at ay natapos sa Enero 2016. Burmese Buddhist sangha naibigay sa templo sarira mula pagoda sa Shwedagon.
On the inaugural day, The Myanmar Buddhist Sangha presented Buddha's sarira to Hoang Phuc Pagoda.

## Sanggunian
Mont Agel

Ang **Mont Agel** ay isang bundok na nasa border ng Pranses at Monako. Ang tuktok ng bundok na ito ay nasa  sa itaas ng sea level, ay nakatayo sa gilid ng Pranses, pero ang pinakamataas na bahagi ng Monako, na nasa landas na ang pangalan ay Chemin des Révoires, ay nakatayo sa kanyang slopes, na may altitude na 161 metres (528&nbsp;feet).

## Kasaysayan
Sa tuktok ng Mont Agel ay okupado ng Nice Air Base, mismong binuo ng dating Ouvrage Mont Agel ng Alpine Line fortifications.

Sa 18 Hunyo 2011, ang isang light aircraft ang bumagsak sa Mont Agel, pumatay sa dalawang Briton. Ang eroplano ay nasa pribadong flight, at noong mula sa Italia patungo sa Troyes sa panahon ng pag-crash. Ang kondisyon noon ay mahamog.

Ito ay isang site ng Monte Carlo Golf Club, dating bahay ng Monte Carlo Open. Ang club ay pinagdiriwang ang ika-100 anibersaryo n

## Tingnan Din
* Tête de Chien, isa ding bundok sa Monako
* Geography of France
* Geography of Monaco
* List of countries by highest point
* List of highest paved roads in Europe
* Listahan ng mga mountain passes

## Sanggunian
## Panlabas Na Link
*  Map of Mont Agel, Monaco , MSN Encarta.
*  Chemin des Révoires, Archeo Alpi Maritimi.

Kategorya:France–Monaco border
Kategorya:Geography of Monaco
Kategorya:Mountains of the Alps
Kategorya:Mountains of Alpes-Maritimes
Kategorya:Mountains of Monaco
Kategorya:International mountains of Europe
Kategorya:One-thousanders of France